**PETZCV-19 Orvosi Információs Platform**

**COVID-19**

**No.9 2020.03.29. (vasárnap)**

**Prof Molnár F Tamás (1) Dr Mestyán Gyula (2)**

1: Petz A Egyetemi Oktató Kórház, Győr. Sebészeti Osztály / PTE ÁOK Sebészeti Tanszék

2: Mikrobiológus, Pécs

Rövid szakmai információkkal támogatjuk a COVID-19 pándemiával kapcsolatos napi orvosi és nővéri tevékenységet. Forrásainkat kreatív szkepszissel szűrjük, most a kritikátlanság a nagyobb veszély. Célunk a tájékoztatás, és nem a therapia: arra mától a Magyar Koranavírus Kézikönyv, EMMI 2020.03.28. ajánlása szolgál, mely AJÁNLÁS. A PETZCV-19-re vonatkozó javaslatokat vagy más hozzájárulást örömmel fogadunk. [tfmolnar@gmail.com](mailto:tfmolnar@gmail.com). MFT. MGy.

*A lényeg mára: Take Home Message for Today*

1. ***Az EMMI kiadta hivatalos KORONAVÍRUS KEZELÉSI KÖNYVE ajánlásokat tartalmaz, célszerűen tekintetbe veendő szempontokat. Elsősorban szervezési, hygienes megállapítások gyűjteménye. A kezelési sémák a létező modulokat ismertetik, az adott esetben a közvetlen szakmai irányelveké (intensiv-anaesthesia, pulmonologia stb…) a végső szó.***
2. ***Melyik a legjobb lélegeztetőgép/teszt? Amelyiket meg lehet venni. ( Henry FORD után szabadon, mutatis mutandis: melyik a legjobb autó? Az új. @BL.)***

**DIAGNOSZTIKA**

1. **Szűrés**

A U.S. Food and Drug Administration (FDA) eddig több mint egy tucat sürgősségi alkalmazási engedélyt adott ki a Covid-19 tesztekre. ([Quest Diagnostics Inc.](https://www.bloomberg.com/quote/DGX:US) [Thermo Fisher Scientific Inc](https://www.bloomberg.com/quote/TMO:US). etc.) A sintén amerikai **Abbott módszere magának a vírusgenomnak a vizsgálatával öt percre csökkenti a diagnózisra várást.** <https://www.bloomberg.com/news/articles/2020-03-27/abbott-launches-5-minute-covid-19-test-for-use-almost-anywhere> . Ezzel a Bosch és a Randox ugyanilyen elvű „point of care” tesztje (Vivalytic) 2,5 órás, 95%-os megbízhatóságú leletezése hátrányba került, az USA elhagyja Európát a molekuláris diagnosztika ezen terepén is. (<https://www.bloomberg.com/news/articles/2020-03-26/bosch-develops-fast-virus-tests-to-shorten-wait-for-answers>) A kínai „generikus” verzió megjelenése csak idő kérdése.

Ezzel szemben, a másik ágon, a vérben lévő antitestek kimutatása – a fertőzés után 48-72 órával az COVID19-re sepcificus IgM majd később az IgG - kevésbé az aktív betegségre, mint magára a vírussal való találkozás és a lezajlás tényére utal, azaz a védettségre. Ráadásul ez a fajta metodológia időigényesebb is. Mondhatni „post festa” vagy „post festum” – kinek mi a kedvesebb. A vírus lábnyomát látjuk csak, míg ő maga már messze jár…

1. **Radiologia**

A Lancet rövid cikke a képalkotók valódi helyét segít keresni a COVID-19 diagnosztikájában. Az alacsony specificitást és a logisztikai akadályokat / fertőzési alkalmakat hozza az összképbe.Hope MD, Constantine A Raptis CA, Shah A, Hammer MH, Henry TS: A role for CT in COVID-19? What data really tell us so far. Lancet March 26. [**https://doi.org/10.1016/**](https://doi.org/10.1016/) **S0140-6736(20)30728-5**

**THERAPIA**

# A gyógyszerelést illetően nyomasztó a publikációk száma, tempója, zavaró az elegyes minőségük és ijesztő (bár érthető) a lelkesedés. A klorokinon a világ egyik szeme (Sok van neki). Az intenzív therapeuták számára a meghatározó a A. Cortegiani, G. Ingoglia, M. Ippolito, et al., A systematic review on the efficacy and safety of chloroquine for the treatment of COVID-19, Journal of Critical Care, <https://doi.org/10.1016/j.jcrc.2020.03.005> - cikk. <https://www.sciencedirect.com/science/article/pii/S0883944120303907?via%3Dihub> Akinek pedig enyhe tünete van, vagy nincs, azt nem kell gyógyszerelni – ez minden más vírusfertőzéssel is így van. Március 26.-i a JAMA irányelve (guideline) a kritikus állapotú COVID-19 betegekre. Senki által meg nem kérdőjelezhető a kompetenciája, ugyanakkor az evidencia alapú orvoslás példája, a módszer autentikus alkalmazója. <https://jamanetwork.com/journals/jama/fullarticle/2763879>

**EPIDEMIOLOGIA**

Források: <https://www.covidvisualizer.com/> és a WHO hivatalos honlapja: <https://www.who.int/emergencies/diseases/novel-coronavirus-2019>

Most már egyedül Svédország (10.1mm lakos) követi a sok epidemiológustól kárhoztatott „herd-immunity” (nyájvédelem) koncepciót, mellyel a pillanatnyi kimenetel: 105 haláleset. <https://foreignpolicy.com/2020/03/24/sweden-coronavirus-open-for-business/> Tény, hogy a svédek nem követik az általános karantén elvet, és a gazdaságot sem jegelték. A 66 milliós Egyesült Királyság 759 halottja 10%-al több, mint amennyi a svéddel arányosan volna várható. Csak a jövő mondhatja meg, hogy melyik modell volt a helyes – és még az sem biztos, hogy van általánosan üdvözítő minta. A kulturális különbségeket nemigen faktorizálják.

A matematikai modellek száma egyre nő, és valamelyik utólag majd bizonyosan helyesnek is bizonyul. De melyik? Épp ideje a modellek versenye modellezésének. A várható brit halálozásra éppúgy van 7000 alatti értéket hozó, mint az, amelyik örül, ha húszezer alatt marad a tragikus szám (<https://www.bbc.com/news/uk-52078750>) Egy biztos: annak a cikknek a megjelenése, mely a befutót – utólag – így hirdeti majd: „hajszálpontosan megjósolta, mégsem hittek neki”. A „ki” személye egyelőre még bizonytalan, a tudósítást talán már meg is írták, csak a nevet és az intézményt hagyták egyelőre üresen. Eszerint a magyar adat egy és két és félezer halott között mozog. A 2019-es évben az első félévben 101 500 haláleset történt[[1]](#footnote-1), azaz az időszakra arányosan 1-2.5%-ért lesz felelős a COVID-19. Ami egyénenként tragikus veszteség, de a népmozgást tekintve nem jelentős hatás, mert magában foglalja azokat is, akik egyébként más okból halnának meg ugyanebben az időszakban. nem jelentős. Sokkal fontosabb, hogy miként érzékeljük a történteket, azaz a percepció.

**ETIKAI MEGFONTOLÁSOK, GAZDASÁGI DÖNTÉSEK**

Az intenzív osztályos kezelés, a művi lélegeztetés szűk keresztmetszete (bottleneck) a gépek száma. Remélhetően mára tisztázódott a döntéshozatali agyakban, hogy az altató és lélegeztetőgép úgy aránylik egymáshoz, mint a zebra és a ló. (Vagy a szamár, kivéve, hogy most ha az egyik nincs,. arra nem jó a másik). A gépre kerülés dilemmáját bizottságokra bízná a NEJM cikke. (Letöltés: <https://www.ncbi.nlm.nih.gov/pubmed/32202721>) A gazdasági döntés egyszerűbb és attraktívabb volt: a 27 ezer USD körüli altatógép ár 96 ezerre ugrott egy hét alatt. <https://www.bbc.co.uk/news/health-52036948> Adam Smith és a piac láthatatlan keze¨tanultuk a tudományos szocializmus órán 1974-ben. Messze ért el…

Hogy fogjuk elmagyarázni a betegeinknek, hogy Béres csepp, melyet oly lelkesen és hangosan osztogatnak, nemcsak a rákra, de a vírusra is teljesen haszontalan? Az immunapparátus pedig egy allegórikus kép, egy nem létező égitest…

1. <https://www.ksh.hu/docs/hun/xstadat/xstadat_evkozi/e_wnh001.html> [↑](#footnote-ref-1)